**Sfantu' DSF** prezinta:   
**DOC, Deliric si Vlad Dobrescu - CTC in Chisinau**

Dupa cativa ani de nadajduinta, dupa cateva sute de comentarii citite pe diverse canale de distributie media si socializare online, avem deosebita placere sa dezlegam taina si sa va anuntam ca in sfarsit "Da, se-ntampla !".

**DOC**, **Deliric** si **Vlad Dobrescu**, membrii trupei ce nu mai are nevoie de nici o prezentare: "Controlul Tehnic de Calitate", sosesc in Chisinau pentru prima oara pentru a sustine un concert ce promite a fi mana cereasca pentru evlaviosii apropiati genului ce i-a consacrat pe cei trei.

Asadar, **vineri, 26 octombrie 2012** – **Albion Territory**, **Chisinau** gazduieste primul show marca **CTC** din Republica Moldova sub oranduirea cuviosului Sfantu’DSF.

Pentru a deschide drumul si a lumina calea intru “raslabon” total, in cadrul aceluiasi eveniment vor urca pe scena cuviosul **Chionghee** cu un set de warm-up si “**The Bridge Committee**” ca “opening act” pentru ca mai apoi spre sfarsitul noptii, dupa show-ul celor trei monstri sacri ai rap-ului contemporan, “**Almost Famous Saints**” sa binecuvanteze cu ritmuri funky-breaks publicul ce va avea bunavointa sa ramana pentru dezlegare.

\*\*\***BILETE**\*\*\*

100 MDL in avans

( disponibile la locatie - info la tel 060 008 869 )

120 MDL in seara evenimentului

( in numar limitat )

\*\*\***PROGRAM**\*\*\*

22:00 - 00:00 Warm up : Chionghee

00:00 -01:00 Opening act : The Bridge Committee

01:00 - 03:00 Main act: CTC

03:00 - After party : Almost Famous Saints

\*\*\* **INFO ARTISTI** \*\*\*

**CTC:**

**Deliric**, **DOC** si **Vlad Dobrescu** sunt trei dintre membrii fondatori ai label-ului independent de hip-hop “**Facem Records**”. In 1999 au infiintat trupa **CTC** (“Control Tehnic de Calitate”), una dintre cele mai iubite din underground-ul romanesc.

Dupa numeroase aparitii pe compilatii si mixtape-uri, alaturi de nume ca Da Hood si RACLA, in 2002 apare primul material CTC si Cedry2k: EP-ul “Secretul din Atom”. Acesta continea piese considerate definitorii pentru rap-ul romanesc, precum “Legea Gravitatiei” sau “Secretul din atom”.

In 2005 apare albumul de debut CTC - “**Dificultati Tehnice**”, lansat la casa de discuri Roton. Acesta se bucura de vanzari de peste 10.000 de unitati, single-ul “Orice” in colaborare cu Yolo (Zale) si Nwanda facand furori in randul fanilor datorita mesajului revolutionar:

<http://www.youtube.com/watch?v=98CwWS-iKnY> (CTC - Orice - feat. Yolo, Nwanda)

Toamna anului 2010 readuce in prim plan CTC-ul odata cu lansarea primul album solo semnat DOC - “**Scapat de sub control**”. Acesta a avut parte de un dublu concert de lansare, deoarece la primul eveniment au fost prezenti peste 1000 de oameni, clubul dovedindu-se a fi neincapator. Considerat albumul hip-hop al anului, “SDSC” contine 22 de piese la care artistul a colaborat atat cu Deliric si Vlad Dobrescu, colegii sai de la CTC, cat si cu alti artisti hip-hop: Maximilian, Guess Who, raku, Cedry2k, Nwanda, Carbon etc. Cele doua single-uri promovate, “Genti de bani” si “Muzica”, au beneficiat de videoclipuri, acestea fiind incluse in playlisturile canalelor media de nisa.

<http://www.youtube.com/watch?v=weILNyHEqmI> (DOC - Muzica - feat. VD, Deliric 1, Nwanda, Cedry2k)

<http://www.youtube.com/watch?v=3jRT9yu8RyM> (DOC - Genti de bani - feat. Deliric 1, VD)

Deliric lanseaza in mai 2011 primul sau album solo, “**Inspectia Tehnica Periodica**” (“ITP”), cu care ajunge rapid pe primul loc in topul celor mai bine vandute albume romanesti in mediul online. La cele 21 de trackuri a colaborat cu DOC, Vlad Dobrescu, Silent Strike, Rimaru, Maximilian, Cedry2k, Stefan Matei (Les Elephants Bizarres), FDD si multi altii.

La sfarsitul verii 2011 apare mixtape-ul “**Rapcapitulare**” semnat DOC. Acesta este promovat printr-un videoclip la piesa care da numele materialului. Mixtapeul precede cel de-al doilea album solo al lui DOC, “Lucrare de control”, care a fost lansat in octombrie 2011. Concertul de lansare din Bucuresti a fost transmis integral pe TV (pe postul Music Channel), fiind urmat de un turneu de promovare in intreaga tara.

<http://www.youtube.com/watch?v=J-ZOzNwFxbA> (DOC - Rapcapitulare)

Deliric a lansat in noiembrie 2011 pe Music Channel videoclipul piesei “Linii de tramvai” (feat DOC), strangand un numar record de vizualizari intr-un timp scurt.

<http://www.youtube.com/watch?v=LS5XWNmsX04> (Deliric feat. DOC - Linii de tramvai)

La sfarsitul lui 2011, Deliric decide sa promoveze un nou single: “**Ambrozie**”. Acesta beneficiaza de videoclip in regia lui Hypno, strangand pana in prezent peste un milion de vizualizari. Realizat in colaborare cu Silent Strike, noul single precede albumul pe care cei doi artisti il vor lansa impreuna in iarna 2012-2013.

<http://www.youtube.com/watch?v=SIREXhylSVY> (Deliric feat. Silent Strike - Ambrozie)

Membrii CTC au organizat in aprilie 2012 un concert aniversar cu ocazia implinirii a 10 ani de la lansarea primului lor EP - “Secretul din atom”.

In vara 2012, Vlad Dobrescu a lansat videoclipul “Oameni ca mine”. Acest single va fi inclus pe primul sau album solo, la care lucreaza in prezent.

<http://www.youtube.com/watch?v=kSP-oVtVpQI> (Vlad Dobrescu - Oameni ca Mine)

**Canale oficiale:**

<http://youtube.com/facemrecordstv>

<http://facebook.com/deliric1>

<http://facebook.com/docfacemrecords>

<http://facebook.com/vladobrescu>

**CHIONGHEE RGB:**

<https://www.facebook.com/Chionghee>

Mixeaza de la o varsta frageda si a experimentat o sumedenie de genuri in calatoria sa muzicala.

Astazi se descrie pe sine ca fiind un playlist imprastiat pe un spectru color iar experienta acumulata ii permite sa treaca cu usurinta de la un gen la altul.

O seara cu Chionghee RGB poate incepe cu o muzica prietenoasa ( Blue ) pentru ca apoi sa mearga mai departe cu ceva care te indeamna la dans ( Green ), iar in final nu-i exclus nici sa auzi muzici mai grele cum ar fi glitch-hop sau dubstep ( Red ).

<http://www.mixcloud.com/chionghee>

<http://soundcloud.com/chionghee>

**THE BRIDGE COMMITTEE:**

<https://www.facebook.com/The.Bridge.Committee>

Proiectul ce doreste sa faca punte intre doua culturi si doua lumi diferite.

Limbajul comun pe care l-au gasit Jazz 8 ( RO) si Kent Archie (USA ) este muzica. Asadar, in 2010 ia nastere “Comitetul” The Bridge iar la scurt timp, printre altele, baietii devin membri fondatori ai crew-ului artistic independent “SickSound Crew”.

Cu un grad de popularitate in continua crestere si tot mai des prezenta in mediile TV, radio si online pe site-urile de specialitate cu diverse piese si videoclipuri, interviuri, guest-appearances etc, trupa The Bridge isi propune sa arate ca muzica nu are granite si ca se poate face si dupa propriile reguli.

De-a lungul timpului componentii trupei au impartit scena cu artisti precum CTC (recurent), Suie Paparude, Subcarpati, Smokey si Krem, Dragonu, Flou Rege, Tech 9, Machine Gun Kelly, Stalley, Chip da Ripper, 88 Keys, Cassidy etc.

Intre 2010 si 2012 “The Bridge Committee”, pe langa mai multe colaborari cu alti artisti sau single-uri impreuna cu SickSound Crew, scot la lumina single-urile Last Call, Lost si Back Down de pe albumul “Conversations”, acesta din urma fiind insotit de un videoclip ce a avut premiera pe Music Channel si care este in continuare inclus in playlist.

<http://www.youtube.com/watch?v=OLIdVDU_2RY> (The Bridge Committee - Back Down)

In vara anului 2012, impreuna cu ceilalti artisti din SickSound crew, trupa este prezenta pe scena din Bucuresti a “Ursus Evolution Tour” .

In prezent baietii lucreaza la 3 albume noi impreuna cu ceilalti artisti din SickSound Crew.

**ALMOST FAMOUS SAINTS:**

<http://www.almostfamoussaints.ro/>

Ansamblul instrumental-turntablistic cel nascut iar nu facut in 2010 in urma intersectarii cailor cuviosului Sfantu’ DSF cu preacuviosul RockstARON ce la inceputul anului ce a urmat l-a atras sub obladuire pe atunci paganul - Chionghee RGB.

In 2011 cei trei calatoresc in locatii mai mult sau mai putin crestine impartasind voie buna prin muzica si blagoslovesc cu lumina funky-breaks intr-un final de vara apoteotic scenele Taraboi Beach Fest si Peninsula/Felsziget.

In prezent proiectul se regaseste destramat de indepartarea membrilor, Sfantu’ DSF salasluind in Chisinau pe cand ceilalti doi “Sfinti Aproape Faimosi” ocrotesc inca muzica fie singuri fie insotiti de alti crestini.

[http://soundcloud.com/almostfamoussaints/afs-tbms-mixtape-ramp-fm](http://www.google.com/url?q=http%3A%2F%2Fsoundcloud.com%2Falmostfamoussaints%2Fafs-tbms-mixtape-ramp-fm&sa=D&sntz=1&usg=AFQjCNGV6XdTuJWtQzHTk98yet9AejWCXQ)

Guest mix by Almost Famous Saints : “The Bass Music Show” hosted by Meeloox on RampFM